Ватикански музеи

Ватиканските музеи (на италиански: Musei Vaticani) са обществени музеи във Ватикана. През 2013 г. са осмите най-посещавани музеи в света с близо 5,5 млн. посетители. Папа Юлий II основава музеите през 16 век. Това изключително културно и историческо богатство, собственост само на 80 души, наброява 11 музея с 5 галерии и 1400 зали. Сикстинската капела и Стаите на Рафаело са задължителните спирки при обиколката на Ватиканските музеи. Началото Началото е поставено с мраморна статуя, закупена преди 500 години. Скулптурата Лакоон и синовете му – свещеникът, който според древногръцката митология се опитал да убеди жителите на Троя да не приемат гръцкия „подарък“ – Троянския кон, е открита на 14 януари 1506 г. в лозе в Рим. Папа Юлий II изпраща Джилиано да Сангало и Микеланджело, които работели за Ватикана да проверят откритието. По тяхна препоръка папата закупил скулптурата и я изложил един месец по-късно. Пинакотека Пинакотеката (картинната галерия) на музея има картини на такива художници като Микеланджело, Рафаело и Фра Анджелико. Скулптурни музеи Пио-Климентов музей Папа Климент XIV основава музея през 1771 г., като е съдържал основно ренесансови и антични изработки. Колекцията е увеличена при Пий VI. Днес музеят има гръцки и римски скулптури. Галериите са: Зала на Гръцкия кръст (Sala in Crux Griega), в който се помещават саркофазите на Константина и Света Елена - дъщерята и майката на император Константин Зала „Ротонда“ (Sala Rotonda) с редица древни мозайки и статуи Галерия на статуите Галерия на бюстовете Галерия с маски: името идва от мозайките на пода на галерията, открити във Вила Адриана, които представят различни маски; има и редица скулптури, най-известната от които е Трите грации Галерия на музите: показани са гръцки скулптури, между които на Аполон и 9-те музи. Галерия с животни. Музей „Киарамонти“ Името му идва от папа Пий VII Киарамонти, който го открива в началото на 17 век. Музеят се състои от голяма куполна зала, в която са изложени редица статуи, саркофази и фризове. Новата галерия има важни статуи като тази на Август и Река Нил. Галерия Лапидария е част от музея Киарамонти, която има повече от 3000 каменни плочи и надписи, което представлява най-голямата колекция от този тип в света. Но тя е отворена само след специално разрешение, обикновено за обучение. Грегориански етруски музей Открит от папа Григорий XIII през 1837 г.. Този музей има осем зали с важни етруски археологически находки. Грегориански египетски музей Този музей има голяма колекция от древноегипетси находки като папируси, мумии и прочутата Книга на мъртвите. Забележителности Сикстинска капела картини на Караваджо, включително Свалянето на Христос от кръста (1602 – 1603) Портрет на св. Джером на Леонардо да Винчи картини на художниците Фра Анджелико, Джото, Рафаело, Никола Пусен и Тициан папски трон от червен мрамор, който е бил в базиликата Сан Джовани ин Латерано древноримски скулптури, надгробни плочи и надписи колекция от творби на Рафаело включително шедьовъра Атинската школа галерия на картите: с топографски карти на цяла Италия и земите, притежавани от Църквата по времето на Папа Григорий XIII; разположена е западната страна на Двора Белведере. Дълга е 120 метра. Източници Външни препратки Официалният сайт на Ватиканските музеи ((en)) В Общомедия има медийни файлове относно Ватикански музеи